<classify> WAKATI dunia ikiadhimisha Siku ya Afya Duniani jana, Mkurugenzi Mkuu wa Shirika la Afya Duniani WHO, Tedros Adhanom amesema,afya ni haki ya binadamu, hakuna mtu anastahili kuumwa na kufa kwa sababu ni masikini au kwa sababu hawezi kupata huduma ya afya anayohitaji.Pia asasi za kiraia zinazojishughulisha na afya kwa wote zimeipongeza Serikali ya Awamu ya Tano kwa kufanikisha huduma bora za afya kwa kaya zote na jitihada mbalimbali jizazofanyika katika kuboresha sekta hiyo.Aidha, asasi hizo zimemuomba Rais John Magufuli kuendelea kuwekeza katika sekta ya afya na kuwaagiza viongozi wote kuifanya ajenda hiyo kwa vitendo, kuwaleta wadau wote katika ajenda hiyo na kupitisha na kutekeleza mpango mkakati wa kugharamia afya kwa wote.Pongezi hizo zilitolewa juzi na Mkurugenzi wa Programu wa taasisi inayojishughulisha na masuala ya afya ya HDT, Salvator Hokororo kwa niaba ya Mkurugenzi Mkuu wa shirika hilo, Mchungaji Peter Bujuri ambapo alisema pamoja na jitihada hizo za serikali bado kuna changamoto ambazo zinatakiwa kufanyiwa kazi.Mpango mkakati wa sekta ya namba nne wa mwaka 2015 20 umelenga kuzifikia kaya zote nchini katika kuwapatia huduma za afya muhimu pamoja na za ushawi wa jamii.Katika hili serikali imewekeza kwa miaka mitatu sasa katika kuboresha miundombinu kwa kujenga hospitali, zahanati, vituo vya afya na kuongeza bajeti ya Wizara ya Afya kutoka Sh trilioni 1.99 mwaka wa fedha 201617 hadi Sh trilioni 2.2 mwaka 201718, alisema.Hata hivyo, alisema changamoto katika sekta hiyo kuwa ni pamoja na wananchi kulazimika kulipia huduma ya afya pindi wanapougua, jambo ambalo linaongeza hatari ya kukosa matibabu kwani wanakuwa hawana fedha za matibabu, ambapo alifafanua kuwa kati watu 66 kati ya 100 hawana bima ya afya.Aidha, alisema mpango mkakati wa kugharamia huduma za afya ulioundwa mwaka 2015 uliazimia kuundwa Mfuko wa Bima ya Afya kwa Wote na Mfuko wa Pamoja wa Kuwekeza Fedha lakini mkakati huo haujaidhinishwa.Hokororo alisema bajeti ya Sekta ya Afya ni nusu ya mahitaji na pia fedha zinazotolewa huwa ni pungufu ya bajeti halisi akitolea mfano katika makadirio ya bajeti ya mwaka jana ya wizara hiyo ilikuwa Sh trilioni 4.35 lakini zilizopatikana ni Sh trilioni 2.2.  <topic>: kitaifa 